Tõnu Endrekson

Tõnu Endrekson (sündinud 11. juunil 1979 Pärnus) on eesti sõudja. Tõnu Endrekson lõpetas 1997. aastal Pärnu Ülejõe Gümnaasiumi ja 2003. aastal Tartu Ülikooli kehakultuuriteaduskonna liikumis- ja sporditeaduste erialal. Endrekson treenib Pärnu Sõudeklubis. Tema treener on Veikko Sinisalo, varem Matti Killing. Maailmameistrivõistlustelt on ta saanud kolm pronksmedalit paarisaerulisel neljapaadil (2005, 2006 ja 2015) ja koos Jüri Jaansoniga ühe pronksmedali paarisaerulisel kahepaadil (2007). Aastal 2008 tuli ta neljapaadil koos Allar Raja, Andrei Jämsä ja Jüri Jaansoniga Euroopa meistriks. 2004. aasta Ateena olümpiamängudel võistles Endrekson paarisaerulisel kahepaadil koos Leonid Guloviga, saades 4.koha. 2007. aastal võitis ta koos Jaansoniga ülivõimsalt paarisaeruliste kahepaatide maailma karikasarja . 2008. aasta Pekingi olümpiamängudel võitis ta meeste paarisaerulisel kahepaadil koos Jüri Jaansoniga hõbemedali. 2012. aasta suveolümpiamängudel võistles Endrekson paarisaerulise neljapaadi koosseisus koos Kaspar Taimsoo, Allar Raja ja Andrei Jämsäga. Meeskond sai 4. koha. Aastal 2012 tuli ta koos Kaspar Taimsoo, Allar Raja ja Andrei Jämsäga Vareses toimunud sõudmise Euroopa meistrivõistlustel Euroopa meistriks, seda saavutust korrati 2016. aastal Brandenburgis. 2016. aasta Rio de Janeiro olümpiamängudel võitis koos Kaspar Taimsoo, Allar Raja ja Andrei Jämsaga pronksmedali. 2017. aasta Euroopa meistrivõistlustel sai koos Allar Raja, Kaur Kuslapi ja Kaspar Taimsooga pronksmedali. 2023. aasta Belgradi maailmameistrivõistlusel sai koos Mikhail Kushteyni, Allar Raja ja Johann Poolakuga kaheksanda koha. 25. septembril 2008 andis Eesti Post välja tervikasja Jüri Jaansoni ja Tõnu Endreksoni auks. Aasta võistkond: 2004 (paarisaeruline kahepaat Tõnu Endrekson-Leonid Gulov) 2006 (paarisaeruline neljapaat koos Andrei Jämsä, Igor Kuzmini ja Allar Rajaga) , 2007 ja 2008 (kahepaat Tõnu Endrekson-Jüri Jaansoniga) 2006 – Eesti Vabariigi spordipreemia (koos Andrei Jämsä, Leonid Gulovi ja Jüri Jaansoniga, sõudmise paarisaerulise neljapaadi meeskond pronksmedali võitmise eest sõudmise maailmameistrivõistlustel 2005. aastal) 2008 – Eesti Vabariigi spordipreemia (pronksmedali võitmise eest sõudmise maailmameistrivõistlustel paarisaerulise kahepaadi meeskonnas 2007. aastal) 2008 – Kaitseväe teeneterist 2009 – Eesti Vabariigi spordipreemia (koos Jüri Jaansoniga, sõudmise paarisaerulise kahepaadi meeskond hõbemedali võitmise eest sõudmises 2008. aasta Pekingi olümpiamängudel) 2009 – Valgetähe II klassi teenetemärk 2009 – Püha Piiskop Platoni orden 2012 – aasta võistkond (koosseisus Allar Raja, Tõnu Endrekson, Kaspar Taimsoo ja Andrei Jämsä) 2013 – Eesti Vabariigi spordipreemia (koos Andrei Jämsä, Allar Raja ja Kaspar Taimsooga, kuldmedali võitmise eest sõudmises paarisaerulise neljapaadi meeskonnas 2012. aasta Euroopa meistrivõistlustel) 2015 – aasta võistkond (koosseisus Allar Raja, Tõnu Endrekson, Kaspar Taimsoo ja Andrei Jämsä) 2016 – aasta võistkond (koosseisus Allar Raja, Tõnu Endrekson, Kaspar Taimsoo ja Andrei Jämsä) 2016 – Kaitseväe teeneterist 2017 – Pärnumaa vapimärk (sõudja, kahe olümpiamedali omanik) 2017 – Eesti Punase Risti II klassi teenetemärk 2017 – Eesti Vabariigi spordipreemia (koos Andrei Jämsä, Allar Raja ja Kaspar Taimsooga, pronksmedali võitmise eest Rio de Janeiro olümpiamängudel ja kuldmedali võitmise eest Euroopa meistrivõistlustel sõudmises paarisaerulise neljapaadi meeskonnas 2016. aastal) 2017 – Pärnu teenetemärk (Rio olümpiamängude pronksmedali võitmise ja teiste märkimisväärsete tulemuste eest rahvusvahelistel tiitlivõistlusel ning Pärnu kui spordilinna maine kujundamise eest) Tõnu Endreksoni vanaonu oli Kristjan Palusalu. "Kes? Mis? Kus?" 2008, lk. 409 Kalvet, Madis (9. september 2023). "Neljapaat pigistas B-finaalis kõik välja. Endrekson: olime juba enesehävitusrežiimil. Valulävi oli ületatud. Mõtted ja tunded lülitusid välja". Delfi Sport. Vaadatud 9. septembril 2023. "Kes? Mis? Kus?" 2008, lk. 214 Eesti riiklike teenetemärkide kavaleride andmebaas presidendi kantselei kodulehel (president.ee). Eesti riiklike teenetemärkide kavaleride andmebaas presidendi kantselei kodulehel (president.ee). Biograafia ESBL-is Tõnu Endrekson — kuu aja pärast maailmameister?, EPL, 4. august 2007 Pronksmees Tõnu Endrekson sobib igasse paati, Õhtuleht, 22. oktoober 2007 Andrus Nilk. Tõnu Endrekson: pühak Platoni ordeni saamine pakkus elamuse EPL, 17. jaanuar 2009